cyanic-selkie/wikianc huggingface dataset:
புன்னாகவராளி
புன்னாகவராளி 8வது மேளகர்த்தா இராகமாகிய, "நேத்ர" என்றழைக்கப்படும் 2வது சக்கரத்தின் 2வது மேளமாகிய தோடியின் ஜன்னிய இராகம் ஆகும். இந்த இராகத்தின் எல்லை மந்திர காகலி நிஷாதத்திலிருந்து மத்திய கைசிகி நிஷாதம் வரை ஆகும். துவி அன்னிய சுர பாஷாங்க இராகம்.
வெளியிணைப்புகள்
பகுப்பு:தோடியின் ஜன்னிய இராகங்கள்
வின்டோஸ் என்டி
வின்டோஸ் புதிய தொழில் நுட்பம் (Windows New Technology) எனப்பொருள்படும் வின்டோஸ் என்டி மைக்ரோசாப்டினால் 1993 ஜூலையில் ஆரம்பிக்கப்பட்டு உருவாக்க விண்டோஸ் எண்டி ஓர் விண்டோஸ் இயங்குதளக் குடும்பமாகும். விண்டோஸ் எண்டியே மைக்ரோசாப்டின் முதலாவதும் முழுமையானதும் ஆன 32 பிட் இயங்குதளமாகும். விண்டோஸ் 2000, விண்டோஸ் எக்ஸ்பி, விண்டோஸ் விஸ்டா, விண்டோஸ் சேவர் 2003, விண்டோஸ் சேவர் 2008 மற்றும் விண்டோஸ் ஹோம் சேவர் ஆகியவை விண்டோஸ் எண்டி குடும்பத்தைச் சார்ந்ததெனினும் அவை விண்டோஸ் எண்டி என சந்தைப்படுத்தப்படுவதில்லை.
முக்கிய வசதிகள்
இவ்வியங்குதள உருவாக்கத்தின் முக்கிய இலக்குகளில் ஒன்றாக பல்வேறுபட்ட வன்பொருட்கள் (ஹாட்வெயார்) மற்றும் மென்பொருட்களை ஆதரிப்பதாகும். விண்டோஸ் எண்டி பதிப்புக்கள் இன்டெல், i386, ஆல்பா, பவர்பீசி போன்ற புரோசர்களை ஆதரிக்கின்றது.
விண்டோஸ் எண்டி 3.1 ஏ முதலாவது 32பிட் புரோசர்களை ஆதரிக்கும் ஓர் இயங்குதளமாகும். இதனுடன் இயங்கிய விண்டோஸ் 3.1 துண்டாமாக்கப்பட்ட முறையில் நினைவகங்கள் அணுகியது.
என்டிஎப்எஸ் (NTFS) என்றழைக்கப்படும் பாதுகாப்பான கோப்புமுறையானது விண்டோஸ் எண்டிக்காக உருவாக்கப்பட்டது. விண்டோஸ் எண்டியானது டாஸ் இயங்குதளத்திலான 16 பிட் இலான கோப்புக்களை ஒழுங்கமைக்கும் முறையிலும் விண்டோஸ் 2000 இலிருந்தான பதிப்புக்கள் 32 பிட் இலான கோப்புக்களை ஒழுங்கமைக்கும் முறையிலும் சேமித்துக் கொள்ளும். குறிப்பு விண்டோஸ் எண்டி பதிப்புக்கள் FAT 16 இல் 4ஜிகாபைட் வரையிலான அளவை ஆதரிக்கும் எனினும் விண்டோஸ் 98 இதனை ஆதரிக்காது இவ்வாறான கட்டத்தில் விண்டோஸ் எண்டி ஐ எடுத்துவிட்டு விண்டோஸ் 98 போடுவதானாலால் முதலில் ஏதாவது ஒரு விண்டோஸ் எண்டி இயங்குதளமூடாக நிறுவலை ஆரம்பிப்பது போல் வந்துவிட்டு ஹாட்டிஸ்கில் உள்ள பாட்டிசனை அழித்தல் வேண்டும் இல்லாவிடின் விண்டோஸ் 98 நிறுவவியலாது. விண்டோஸ் எண்டி, 2000, எக்ஸ்பி ஆகியன பாட் கோப்புமுறையை ஆதரித்து முற்காப்பின்றி வேகமாக இயங்கினாலும் இவ்வசதியானது விண்டோஸ் விஸ்டாவில் இல்லை.
முத்தையம்பாளையம் ஊராட்சி
முத்தையம்பாளையம் ஊராட்சி (Muthayampalayam Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள துறையூர் வட்டாரத்தில் அமைந்துள்ளது. இந்த ஊராட்சி, துறையூர் சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1723 ஆகும். இவர்களில் பெண்கள் 872 பேரும் ஆண்கள் 851 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
உலகம் (தீவுக்கூட்டம்)
உலகம் அல்லது உலகத் தீவுகள் (The World / World Islands) என்பது ஐக்கிய அரபு அமீரகத்தின் துபாய் கடற்கரையிலிருந்து 4.0 கி.மீ (2.5 மைல்) தூர கடற்பகுதியில், உலக வரைபட வடிவில் பல்வேறு சிறு தீவுகளினால் அமைக்கப்பட்டுள்ள ஓர் செயற்கையான தீவுக்கூட்டம் ஆகும்.
மேற்கோள்கள்
பகுப்பு:செயற்கைத் தீவுகள் பகுப்பு:துபாய்
சுபேதார் ஜோகீந்தர் சிங்
சுபேதார் ஜோகீந்தர் சிங் (Joginder Singh Sahnan'), PVC (28 செப்டம்பர் 1921 – 23 அக்டோபர் 1962), இந்திய இராணுவத்தின் சீக்கிய ரெஜிமெண்டில் சிப்பாயாகச் சேர்ந்து, பின் சுபேதார் எனும் இளநிலை அதிகாரியாக போரின் போது  இறந்தவர். இரண்டாம் உலகப் போர், இந்திய-பாகிஸ்தான் போர், 1947 - 1948 மற்றும் 1962 இந்திய சீனப் போர்களில் பங்காற்றியவர்.
1962-இல் இந்திய-சீனப் போரின் போது வட கிழக்கு எல்லைப்புற முகமையில் உள்ள பூம் லா கணவாயில் உள்ள ஒரு நிலையை, தனது தலைமையிலான குறைந்த படைகளுடன் காத்துக் கொண்டிருந்த போது, சீனப் படைகள் சரமாரியாக தாக்கினர். இறுதியில் சீனர்களிடம் போர்க் கைதியாக பிடிபடும் வரை, தனது நிலையை விட்டுக் கொடுக்காமல் தொடர்ந்து போராடினார். இந்திய-சீனப் போரில் காட்டிய வீரதீரச் செயல்களுக்காக இவருக்கு 1962-இல் பரம் வீர் சக்கரம் விருது வழங்கப்பட்டது.
சாந்தினி கோவிந்தன்
சாந்தினி கோவிந்தன் (Santhini Govindan)(நீ குட்டி) ஆங்கிலத்தில் குழந்தை இலக்கியம் எழுதியவர். இவரது படைப்புகளில் கவிதைகள், படப் புத்தகங்கள் மற்றும் அனைத்து வயதினருக்கான சிறுகதைகளும் அடங்கும். சாந்தினியின் படைப்புகள் பல இந்திய மொழிகளில் மொழிபெயர்க்கப்பட்டுள்ளன. இந்தியா மற்றும் வெளிநாடுகளில் உள்ள குழந்தைகள் பத்திரிகைகள் மற்றும் தேசிய நாளிதழ்களில் வெளியிடப்பட்ட குழந்தைகளுக்கான கட்டுரைகள், கதைகள் மற்றும் அம்சங்களையும் இவர் எழுதியுள்ளார். கோவிந்தன் மும்பை மற்றும் பிற இந்திய நகரங்களில் உள்ள பள்ளிகளில் குழந்தைகளுக்கான பயிற்சிப் பட்டறைகளை நடத்தியுள்ளார், மேலும் மும்பை பல்கலைக்கழகத்தில் இளங்கலை மட்டத்தில் படைப்பு எழுத்துக்கள் குறித்து கற்பித்துள்ளார்.
ஆரம்ப வாழ்க்கை மற்றும் கல்வி
சாந்தினி கோவிந்தன், கலிபோர்னியாவின் சான் பிரான்சிஸ்கோவில், சாந்தா குட்டி மற்றும் மாதவன் குட்டி ஆகியோரின் மகளாகப் பிறந்தார். இவர் செக்கோசிலோவாக்கியாவில் உள்ள பிராகா, சுவிட்சர்லாந்தின் பேர்ன் மற்றும் இலங்கையின் கொழும்பில் உள்ள அமெரிக்கத் தூதரக பன்னாட்டுப் பள்ளிகளில் படித்தார். இங்கு இவரது தந்தை இராஜதந்திரியாக நியமிக்கப்பட்டார். 1977-ல், சென்னைப் பல்கலைக்கழகத்தில் பொருளாதாரத்தில் இளங்கலைப் பட்டம் பெற்றார். 1979ல் ஆங்கில இலக்கியத்தில் முதுகலைப் பட்டம் பெற்றார்.
இலக்கிய வாழ்க்கை
1986ஆம் ஆண்டில், புது தில்லியில் உள்ள குழந்தைகள் புத்தக அறக்கட்டளை ஏற்பாடு செய்த குழந்தைகள் புத்தகங்களை எழுதுபவர்களுக்கான தேசியப் போட்டியில் தனது கைக்குழந்தைக்கு இவர் உருவாக்கிய கதைப்போட்டி மூல எழுத ஆரம்பித்தார். ஏ டேல் ஆப் டப்பி டர்டில் ("A Tale of Tuffy Turtle") கதை, இப்போட்டியில் பரிசு வென்றது. இது இவரது எழுத்து உலக வாழ்க்கையின் தொடக்கமாக இருந்தது.
சிறுகதை வடிவில் குழந்தைகளுக்கான வரலாற்றுப் புனைகதைகளை எழுதுவதற்காக 1996ஆம் ஆண்டு இந்திய அரசின் மனிதவள மேம்பாட்டு அமைச்சகம், கலாச்சாரத் துறையிடமிருந்து கோவிந்தனுக்கு இலக்கியத்தில் இரண்டு ஆண்டு இளநிலை நிதி உதவி வழங்கப்பட்டது. பின்னர் இவருக்கு அரசாங்கத்தின் கலாச்சாரத் துறையால் இலக்கியத்தில் இரண்டு ஆண்டு மூத்த ஆய்வாளர் நிதி உதவி வழங்கப்பட்டது. இந்தியாவின், "இந்தியாவில் ஆங்கிலத்தில் குழந்தைகள் இலக்கியம்" என்ற ஆராய்ச்சி திட்டத்தித்தினை இதன் மூலம் இவர் முடித்தார். சூலை 2001-ல், அமெரிக்காவில் நியூயார்க்கில் உள்ள சௌடௌகுவாவில் நடைபெற்ற வருடாந்திர சிறப்பம்சங்கள் அறக்கட்டளை எழுத்தாளர்கள் பட்டறையில் கலந்து கொள்ள அழைக்கப்பட்ட முதல் இந்திய எழுத்தாளர் ஆவார்.
ஹைலைட்ஸ் ஆரம்பக் கல்வி அறக்கட்டளைத் திட்டத்திற்கான பெற்றோர் மற்றும் ஆசிரியர் வழிகாட்டி மற்றும் பள்ளித் திட்டம் மற்றும் முதன்மை பிளஸ் திட்டத்திற்குத் தயாராகி வருவதற்கான பெற்றோர் மற்றும் ஆசிரியர் வழிகாட்டி உள்ளிட்ட குழந்தைகளுக்கான சிறப்பம்சங்களுக்காகவும் இவர் பணியாற்றியுள்ளார்.
கோவிந்தன் 1987 முதல் 2016 வரை குழந்தைகள் புத்தக அறக்கட்டளை நடத்திய குழந்தைகள் புத்தக எழுத்தாளர்களுக்கான தேசியப் போட்டியில் வெவ்வேறு பிரிவுகளிலும் வெவ்வேறு வயதினருக்காகவும் தனது கதைகளுக்காக இருபது விருதுகளை வென்றுள்ளார்.
அக்டோபர் 2018-ல், இந்திய நாடாளுமன்றத்தின் பங்கு மற்றும் செயல்பாடுகள் குறித்து குழந்தைகள் மற்றும் இளம் பருவத்தினருக்காக ஒரு புத்தகத்தை எழுதுவதற்காக, சபாநாயகரின் முயற்சியின் மூலம், சாந்தினி கோவிந்தனுக்கு இரண்டு ஆண்டு மக்களவை ஆராய்ச்சி நிதியுதவியினைப் பெற்றார்.
சந்தமாமா என்ற குழந்தைகளுக்கான மாதாந்திர இதழில் 2011 முதல் இரண்டு ஆண்டுகள் வரலாற்றுப் புனைகதைகள் மற்றும் புராணங்கள் குறித்து இரண்டு கட்டுரைகளை சாந்தினி எழுதினார்.
சாந்தினியின் புத்தகம், தி ஆங்கட் ஆப் அப்பு (The Anger of Apsu), (சி.பி.டி., புது தில்லியால் வெளியிடப்பட்டது) தொடக்கக் கல்வித் துறை, ஆரம்பக்கால எழுத்தறிவுத் திட்டம், தேசியக் கல்விப் பயிற்சி மற்றும் ஆராய்ச்சி குழு, தேர்ந்தெடுக்கப்பட்ட குழந்தை இலக்கியங்களின் பரிந்துரைக்கப்பட்ட பட்டியலில், நிலை 2 பரிந்துரைத்தது., (தரநிலை III- IV) 2014. 5000 ஆண்டுகளுக்கு முன்பு நடந்தது, (சிந்து சமவெளி நாகரிகத்தின் மீது) அசோகாவின் நாட்குறிப்பு மற்றும் மராட்டிய மன்னர் சிவாஜி பற்றிய தி மேஜிக்கல் மராத்தா உள்ளிட்ட இந்திய வரலாற்றில் குழந்தைகளுக்காகக் கோவிந்தன் பல புத்தகங்களை எழுதியுள்ளார்.
2019-ல், இவர் குழந்தைகளுக்கான புத்தகமான தி மேஜிக் ஆஃப் கர்லி வோர்லியை வெளியிட்டார்.
தனிப்பட்ட வாழ்க்கை
சாந்தினி கே. எம்.கோவிந்தனை மணந்தார். இவர்களுக்கு ஒரு மகன் மற்றும் ஒரு மகள் உள்ளனர். மேலும் இவர் இந்தியாவில் மும்பையில் வசித்து வருகிறார்.
வெளி இணைப்புகள்
பகுப்பு:வாழும் நபர்கள் பகுப்பு:1959 பிறப்புகள் பகுப்பு:எழுத்தாளர்கள் பகுப்பு:ஆங்கில இலக்கியம்
அன்னீ இரசல் மவுந்தர்
அன்னீ இரசல் மவுந்தர் (Annie Russell Maunder) (14 ஏப்பிரல் 1868 – 15 செப்டம்பர் 1947) ஒரு வடக்கு அயர்லாந்து வானியலாளரும் கணிதவியலாளரும் ஆவார்.
சொந்த வாழ்க்கை
வாட்டேருக்கும் அன்னீக்கும் ஒரு குழந்தையும் பிறக்காவிட்டாலும் வால்டேருக்கு முந்தைய திருமணத்தால் ஐந்து குழந்தைகள் உண்டு. வால்டேர் 1928 இல் 75 ஆம் அகவையில் இறந்தார். அன்னீ இருபத் ஆண்டுகள் கழித்து, 1947 இல் தன் 79 ஆம் அகவையில் இலண்டனில் உள்ள வாண்டர்சுவர்த்தில் இறந்தார்.
விக்னபுரம் சங்கிலியம்மன் கோயில்
விக்னபுரம் சங்கிலியம்மன் கோயில் தமிழ்நாட்டில் நாகப்பட்டினம் மாவட்டம், விக்னபுரம் என்னும் ஊரில் அமைந்துள்ள அம்மன் கோயிலாகும்.
அன்னீ இரசல் மவுந்தர்
தகைமை
நிலாவின் மவுந்தர் குழிப்பள்ளமும் மவுந்தர் சிறுமமும் இணையாக வால்டேர் மவுந்தர், அன்னீ மவுந்தர் இருவரின் நினைவாகப் பெயரிடப்பட்டன.
வெளி இணைப்புகள்
பகுப்பு:1868 பிறப்புகள் பகுப்பு:1947 இறப்புகள் பகுப்பு:பெண் வானியலாளர்கள் பகுப்பு:பிரித்தானியப் பெண் அறிவியலாளர்கள் பகுப்பு:அயர்லாந்து பெண் அறிவியலாளர்கள் பகுப்பு:அயர்லாந்து பெண் கணிதவியலாளர்கள் பகுப்பு:அயர்லாந்து வானியலாளர்கள் பகுப்பு:பிரித்தானிய வானியலாளர்கள்
விக்னபுரம் சங்கிலியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
மிருகாபதி
சேடகனின் பத்தாவது மகன் விக்கிரமன், தன் தந்தையும் அண்ணன்மாரும் தவம் இயற்றுதைத் தங்கை மிருகாபதிக்கும், அவளது கணவன் சதானிகனுக்கும் தெரிவித்தான். தங்கை மிருகாபதி மயற்கையுற்றாள் (பித்தானாள்). கணவன் அவளைப் பல இடங்களுக்குச் சென்று வேடிக்கைக் காட்டித் தேற்றி அவளுடன் வாழ்ந்துவந்தான். மிருகாபதி கருவுற்றாள். கருப்பம் நிரம்பியது. அப்போது ஒருநாள் மேல்மாட முற்றத்தில் உறங்கிக்கொண்டிருந்தாள். அப்போது அவளும் அவளது தோழிமாரும் செந்நிற ஆடை அணிந்திருந்தனர். மிருகாபதி செந்நிற ஆடை ஒன்றால் தன்னைப் போர்த்திக்கொண்டிருந்தாள். சாதிலிங்கள் முதலான செந்நிற மணப்பொருள்களையும், செந்நிற மலர்களையும் சுற்றிலும் தூவியிருந்தனர். அப்போது அவ்வழியே பறந்து சென்ற சரயு என்னும் பல் வலிமை கொண்ட பறவை மிருகாபதியை புலராத தசைப்பிண்டம் எனக் கருதி இருக்கையுடன் தூக்கிச் சென்றது. சேடக முனிவன் தவம் செய்துகொண்டிருந்த விபுலகிரியில் வைத்துத் தின்னத் தொடங்கியது. அப்போது மிருகாத்தி விழுத்துக்கொண்டாள். கொண்டுவந்தது பெண் என உணர்ந்த பறவை உண்ணாமல் பறந்து சென்றுவிட்டது. மிருகாபதி வேற்றிடம் என அறிந்து கலங்கினாள். அஞ்சினாள். வருத்தம் மிகுதியால் குழந்தை சூரியன் உதிக்கும்போது பிறந்தது. ஆண்குழந்தை.
விக்னபுரம் சங்கிலியம்மன் கோயில்
கோயில் அமைப்பு
இக்கோயிலில் சங்கிலியம்மன் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மிருகாபதி
அடிக்குறிப்பு
பகுப்பு:பெருங்கதை கதைமாந்தர்கள்
விக்னபுரம் சங்கிலியம்மன் கோயில்
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:நாகப்பட்டினம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
போர்ட் ஜேக்சன் சுறா
போர்ட் ஜேக்சன் சுறா (Port Jackson shark) என்பது போர்ட் ஜேக்சன் நீர் பகுதி உட்பட, தெற்கு ஆத்திரேலியா கடலோரப் பகுதியில் காணப்படும், ஒரு  இரவாடியும், முட்டை இடும் வகையினதான குரங்கன் சுறா  குடும்ப  சுறா மீன் ஆகும். இந்த சுறாவுக்கு பெரிய, மொண்ணையான தலை உண்டு. தலையின் கண் பகுதிக்கு மேல் முகடு போன்று புடைத்து இருக்கும். இந்த சுறாவின் நிறம் சாம்பல்-பழுப்பு. இச்சுறாவின் மீது அடர் பழுப்பு நிற சேணக் குறிகள் காணப்படும். இவை 1.65 m வரை வளரக்கூடியன. இவை குரங்கன் சுறாகுடும்பத்தில் மிகப்பெரியவை.
பரவலும், வாழ்விடமும்
போர்ட் ஜேக்ஸன் சுறா தெற்கு ஆஸ்திரேலியாவைச் சுற்றியுள்ள மிதவெப்ப மண்டல கடல் பகுதியில் காணப்படும் ஒரு அகணிய உயிரி ஆகும். மேலும் இது தெற்கு குயின்ஸ்லாந்து, டாஸ்மேனியாவின் தெற்கில்,  மேற்கு ஆஸ்திரேலியாவின் மத்திய கடற்கரை வரை காணப்படுகிறது. மேற்கு ஆஸ்திரேலியாவின் யார்க் சவுண்ட் வரை வடக்கே பிடிக்கப்பட்டதாக ஐயத்திற்குரிய அறிக்கைகள் உள்ளன. இந்த இனத்தின் ஒற்றை மாதிரி 1954 ஆம் ஆண்டில் வெலிங்டனில் உள்ள மக்காராவில் ஒரு வலையில் பிடிபட்டது. நியூசிலாந்திலிருந்து வந்ததாகக் கூறப்படும் மேலும் இரண்டு சுறாக்கள் பிரித்தானிய அருங்காட்சியகத்திற்கு வழங்கப்பட்டன, இருப்பினும் இந்த கூற்றை உறுதிப்படுத்த அவை பிடிபட்ட இடம் குறித்து எந்த தகவலும் இல்லை. மரபணு ஆய்வுகள் இரண்டு ஆத்திரேலிய குழுக்களைக் குறிப்பிடுகின்றன, ஒன்று வடகிழக்கு விக்டோரியாவிலிருந்து மேற்கு ஆஸ்திரேலியாவிலும், இரண்டாவது தெற்கு குயின்ஸ்லாந்தில் இருந்து நியூ சவுத் வேல்ஸிலும் காணப்படுகிறது. இந்த இனம் தென்னாப்பிரிக்காவின் கடற்கரையில் எங்கோ தோன்றியதாக நம்பப்படுகிறது. இது பொதுவாக 100 m ஆழத்திற்கும் குறைவான பகுதியில் வாழ்கிறது. ஆனால் (330 275 m ஆழம் வரை அறியப்படுகிறது.
இந்த சுறாக்களானது பொதுவாக கடலடித் தரைப்பகுதியில் அல்லது அதை ஒட்டி உள்ளது, அப்பகுதியே இதன் உணவுண்ணும் பகுதியாகும். இதன் வாழ்விடமாக பாறைகள் நிறைந்த கடலடியே இதன் பொதுவான வாழ்விடமாகும். இருப்பினும் மணல் மற்றும் சேறும் சகதியும் கடற்புற்கள் உள்ள கடல் தரையிலும் சில நேரங்களில் காணப்படும். பகலில் இது பொதுவாக நடமாடாது அப்போது இவை கடல் குகைகள், அல்லது பாறைப் பகுதிகள் போன்ற பகுதிகளில் தங்கி இருக்கும் சில சமயம் தட்டையான பகுதிகளில் இதைக் காணலாம்.
தோற்றம்
இடது|thumb| ஒரு போர்ட் ஜாக்சன் சுறாவின் வாய் பல் தோற்றம் இடது|thumb| இரண்டு போர்ட் ஜாக்சன் சுறாக்களின், "சேணம்" அம்த்தின் தோற்றம் போர்ட் ஜாக்சன் சுறாக்கள் 1.65 m நீளம்வரை வளரக்கூடியவை. இதற்கு மெண்ணையான பெரிய தலை உண்டு. இதன் கண்களுக்கு மேலே முகடுகள் உண்டு. இந்த சுறாக்களைத் தனித்து அடையாளம் காட்டக்கூடியதாக இவற்றின் பற்கள் மற்றும் உடல் நீளத்தின் பெரும்பகுதியில் ஓடும் சேணக் குறிகள் போன்றவை இவற்றை எளிதில் அடையாளம் காணக்கூடியவையாக உள்ளன. இந்த சோணக் குறிகளான கரும்பட்டைகள் இவற்றின் கண்களிலிருந்து முதுகுத் துடுப்பு வரையிலும், பின்னர் அவர்களின் உடலின் மற்ற பகுதிகளிலும் ஓடுகின்றன. முதுகில் ஒரே அளவான இரண்டு துடுப்புகள் உண்டு. இந்த துடுப்புகளின் முன்புறம் கொம்பு போன்ற அமைப்பு உண்டு. இந்த துடுப்பு கொம்புகளில் நஞ்சு இருப்பதாக ஒரு வதந்தி பரப்பப்படுகிறது. இவற்றை வேறுபடுத்தி காட்ட உதவும் பிற அம்சங்களாக அவற்றின் சிறிய வாய்கள் மற்றும் அவற்றின் நாசி, அவை வாயுடன் ஒட்டி உள்ளன.
இச்சுறாக்களின் உடல் சாம்பல்-பழுப்பு நிறத்தைக் கொண்டுள்ளன. உடல் கருப்பு பட்டைகளைக் கொண்டிருகும். அந்தப் பட்டைகள் இவற்றின் பக்கங்களிலும் பின்புறத்தின் பெரும் பகுதியில் நிறைந்திருக்கும். இந்த பட்டைகளில் ஒன்று முகத்தில் இருந்து சுறாவின் கண்களின் மேலே செல்கிறது. போர்ட் ஜாக்சன் சுறாக்களின் முதுகில் மெல்லிய, இருண்ட கோடுகள் உள்ளன. இவை வால் துடுப்பிலிருந்து முதல் முதுகுத் துடுப்பு வரை செல்கின்றன.
பற்கள்
போர்ட் ஜாக்சன் சுறாவின் பற்கள் ஒரு தனித்துவமான அம்சம் ஆகும். மற்ற சுறாக்களைப் போலல்லாமல், இதற்கு இருவேறு பல் வரிசைகள் உள்ளன. முன் வரிசை பற்கள் சிறியவை, கூர்மையானவை இரை தப்பிச் செல்லாமல் கவ்விப் பிடிக்கூடியவை. பின் வரிசை பற்கள் பெரியவை கடவாய் பற்கள் போல தட்டையானவை. இந்த பற்கள் இந்த இனங்களின் உணவான மொல்லுடலிகளின் மற்றும் முட்தோலிகளை கவ்வி அவற்றை பாதுகாக்கும் ஓடுகளை கடித்து உடைத்து உண்ணப் பயன்படுகின்றன. இந்த இனத்தின் இளம் மீன்களுக்கு கூர்மையான பற்கள் உள்ளன. அவற்றின் உணவில் பெரிய மீன்கள் உப்பதைவிட மென்மையான இரைகளையே அதிக விகிதத்தில் உண்கின்றன.
சேடகன்
சேடகன் பெருங்கதை, என்பவன் பெருங்கதை இலக்கியத்தில் வரும் கதை மாந்தர்களில் ஒருவன். வைசாலி என்னும் ஊரைத் தலைநகராகக் கொண்டு சேதி நாட்டை ஆண்ட மன்னன். ஏயர்(கேகயர்) குலத்தவன். இவனுக்குப் பிள்ளைகள் பத்துப் பேர். கார்காலத்தில் மேகம் தோன்றி அழிவதைத் வாழ்க்கையோடு ஒப்பிட்டுப் பார்த்து துறவு மேற்கொள்ள விரும்பித் தன் மூத்த மகனை அழைத்து ஆட்சிப் பொறுப்பை ஏற்றுக்கொள்ள வேண்டும் என்றான். அவனும் துறவு பூண விரும்புவதாகச் சொல்லி ஆட்சியை ஏற்க மறுத்துவிட்டான். பின்னர் அவனது தம்பியரும் அண்ணனைப் போலவே கூறி மறுத்துவிட்டனர். கடைசியில் இளையவன் விக்கிரமனை வற்புறுத்தி அவனிடம் நாட்டை ஒப்படைத்துவிட்டு தந்தையும் ஒன்பது மகன்களும் தவம் இயற்றினர்.
போர்ட் ஜேக்சன் சுறா
சுவாச அமைப்பு
போர்ட் ஜாக்சன் சுறாக்களுக்கு ஐந்து செவுள்கள் உள்ளன. இந்த செவுக்ளில் உள்ள மூச்சுத் துளைகள் இவற்றின் வாயுடன் இணைக்கப்பட்டுள்ளன. இதனால் இவற்றால் ஒரே நேரத்தில் உண்ணவும் மூச்செடுக்கவும் முடியும்.
சேடகன்
அடிக்குறிப்பு
பகுப்பு:பெருங்கதை கதைமாந்தர்கள்
போர்ட் ஜேக்சன் சுறா
இனப்பெருக்கம்
ஜாக்சன் சுறாக்களில் ஆண் சுறாக்கள் 8 முதல் 10 வயதிற்குளும் பெண் சுறாக்கள் 11 முதல் 14 வயதிலும் பாலியல் முதிர்ச்சியடைகின்றன. இந்த இனத்தின் வருடாந்திர இனப்பெருக்க சுழற்சி ஆகத்து மாத இறுதியில் தொடங்கி நவம்பர் நடுப்பகுதி வரை தொடர்கிறது. இந்த நேரத்தில், பெண் சுறா ஒவ்வொரு 8-17 நாட்களுக்கும் இரு முட்டைகளை இடுகிறது. இந்த காலகட்டத்தில் எட்டு முறை இரண்டு இரண்டாக முட்டை இடும். முட்டைகள் 10-11 மாதங்களில் முதிர்ச்சியடைகின்றன. இந்த முட்டைகள் திருகு பொதியுறை முட்டைகளாகும். ஒரு முட்டையில் இருந்து ஒரு குஞ்சு வெளியேறும் காப்ஸ்யூலில் இருந்து வெளியேறும். இந்தக் குஞ்சுகளில் 89.1% பிற உயிர்களின் வேட்டைக்கு இரையாகிவிடுவதாக மதிப்பிடப்பட்டுள்ளது.
குறிப்புகள்
பகுப்பு:சுறாக்கள்
கெட்டிசுபெர்க்கு உரை
thumb|300px|[[ஆபிரகாம் லிங்கன் (வட்டமிடப்பட்டுள்ளது) கெட்டிசுபெர்க்கு வந்தபோது எடுத்த ஒளிப்படங்களில் ஒன்று.  தமது உரை ஆற்றுவதற்கு மூன்று மணி நேரம் முன்பாக எடுத்தது. லிங்கனின் வலப்புறம் அவரது மெய்க்காவலர்]]
கெட்டிசுபெர்க்கு உரை (Gettysburg Address) அமெரிக்கக் குடியரசுத் தலைவர் ஆபிரகாம் லிங்கனால் கெட்டிசுபெர்க்கு தேசியக்கல்லறைத் தோட்டத்தில் ஆற்றிய புகழ்பெற்ற உரையாகும். இது அமெரிக்க வரலாற்றிலேயே தலைசிறந்த உரைகளில் ஒன்றாகக் கருதப்படுகிறது. அமெரிக்க உள்நாட்டுப் போரின் போது கெட்டிசுபெர்க்கு போர்க்களத்தில் அமெரிக்க ஒன்றியப் படைகள் பிரிவினைப் படைகளான  கூட்டமைப்புப் படைகளை முறியடித்து நான்கரை மாதங்கள் கழித்து, நவம்பர் 19, 1863 அன்று கெட்டிசுபெர்க்கு தேசிய கல்லறைத் தோட்டத்தை நாட்டுக்குப் படைக்கும் நிகழ்ச்சியில் இந்த உரையாற்றினார்.
thumb|left|240px|இருபதாம் நூற்றாண்டின் துவக்கத்தில் [[ஆபிரகாம் லிங்கன் படத்துடன் வெளியிடப்பட்ட கெட்டிசுபெர்க்கு உரையின் சுவரொட்டி]]
பல மணி நேரம் நடந்த நிகழ்ச்சியில் சில நிமிடங்களில் வாழ்த்துரை சொல்ல இரண்டாம் நிலைப் பேச்சாளராக அழைக்கப் பட்டிருந்த அதிபர் லிங்கன் மிகவும் அக்கறையுடன் செதுக்கிய இந்தப் பேச்சு, அமெரிக்க நாட்டின் அடிப்படை நோக்கம் பற்றி எடுத்துரைக்கும் பேருரைகளில் தலையாயனவற்றில் ஒன்றாகக் கருதப்பட்டு இன்றும் மக்களை வழிநடத்தும் பேச்சாகப் போற்றப்படுகிறது. இரண்டே நிமிடங்களில் லிங்கன் ஐக்கிய அமெரிக்காவின் விடுதலைப் பறைசாற்றத்தில் வலியுறுத்தப் பட்டிருக்கும் மாந்த சமத்துவக் கொள்கைகளை வலியுறுத்தினார். மேலும் நாட்டை அலைக்கழிக்கும் பிரிவினைச் சக்திகளுக்கு எதிராக ஒன்றியத்தைக் காக்கவே உள்நாட்டுப்போர் புரிய வேண்டியதென்று முழங்கினார். இந்தச் சிக்கலில் எட்டிய வெற்றி அனைத்து குடிமக்களுக்கும் உண்மையான சமத்துவத்தை நிலைநாட்டும் "ஒரு புதிய விடுதலைக்கு," வித்திட்டுள்ளதாக அறிவித்தார். லிங்கன் மேலும் உள்நாட்டுப் போர் அமெரிக்க ஒன்றியத்தைக் காப்பாற்ற நிகழ்ந்த போராட்டமல்லாது மாந்த சமத்துவக் கொள்கைக்கான போராட்டமாகவும் விவரித்தார்.
1776 ஆம் ஆண்டின் அமெரிக்கப் புரட்சிப் போரை நினைவுக்கூறுமுகமாக — தற்போது புகழ்பெற்ற சொற்களாக விளங்கும் "நான்கு இருபதுடன் ஏழாண்டுகளுக்கு முன்பு"("Four  score and seven years ago") என்ற முதற்சொற்களுடன் இந்த உரை தொடங்குகிறது. இதில் உள்ள "ஸ்கோர்" (score) என்ற ஆங்கிலச் சொல் இருபது என்பதற்கானப் பழைய ஆங்கிலச்சொல். இந்த உரையில் ஐக்கிய அமெரிக்காவின் நிறுவற் கோட்பாடுகளை உள்நாட்டுப் போரின் சூழமைவில் தொடர்புபடுத்தி ஏன் அப்போது நடந்து கொண்டிருந்த உள்நாட்டுப்போரால் அந்தக் கோட்பாடுகள் நசிந்து போகக்கூடும் என்று அவையோருக்கு நினைவூட்டினார். அந்தக் கோட்பாடுகளைக் காக்கப் போராடி கெட்டிசுபெர்க்குப் போர்க்களத்தில் உயிரிழந்தவர்களின் தியாகத்தைப் போற்றினார். மேலும் கேட்போரிடம் அமெரிக்காவின் சார்பாளர் மக்களாட்சி தழைத்திருந்து உலகிற்கு ஒளிவிளக்காக விளங்கத் தொடர்ந்து போராட வேண்டுமென்று வலியுறுத்தினார். பத்தே சொற்றொடர்கள் கொண்ட உரைக்கு முத்தாய்ப்பாய் "போர்க்களத்தில் உயிர்துறந்தவர்கள் வீணாக மடிந்திராமலிருக்க - இந்த நாடு, கடவுளின் திருவடியில், புதியதொரு வீடுபேறு பெற்று - மக்களுக்கான, மக்களால் தேர்ந்தெடுக்கப்பட்ட, மக்களின் அரசு அழியாது என்றும் புவிமிசை இருக்கும் (that these dead shall not have died in vain — that this nation, under God, shall have a new birth of freedom — and that government of the people, by the people, for the people, shall not perish from the earth)" என்று கூறிப் பேச்சை நிறைவு செய்தார். அந்தக் கடைசிச் சொற்கள் இன்றும் மக்களாட்சிக் கோட்பாட்டின் அடிநாதமாய் உலகெங்கும் மேற்கோள் காட்டப்படுகிறது என்பதே அதன் தனிச்சிறப்பு.
பின்புலம்
கெட்டிசுபெர்க்கு போர்க்களத்தில் ஜூலை 1 முதல் 3 வரை நடந்த சண்டைக்குப் பிறகு, களத்தில் வீழ்ந்த ஒன்றியப் படைவீரர்களை மீண்டும் புதைக்கும் பணி அக்டோபர் 17 அன்று தொடங்கியது. நவம்பர் 19, 1863 அன்று கெட்டிசுபெர்க்கு தேசிய கல்லறைத் தோட்டத்தை நாட்டுக்குப் படைக்கும் நிகழ்ச்சியை ஏற்பாடு செய்திருந்த குழு நிகழ்ச்சியில் சொற்பொழிவாற்றும் பொறுப்பை எட்வர்டு எவரெட் என்பாருக்குக் கொடுத்தது. குழுவின் உறுப்பினர் டேவிட் வில்ஸ் அமெரிக்க அதிபர் லிங்கனை நிகழ்ச்சிக்கு அழைத்தார் : "பேருரைக்குப் பின்னர் நாட்டின் குடியரசுத் தலைவர் என்ற முறையில் கல்லறைத் தோட்டத்தைப் படைவீரர்களைப் புதைக்கும் புனிதப் பணிக்கென்று வழங்க நீங்கள் தக்க கருத்துகள் சிலவற்றை உரைக்க வேண்டும் என்ற விருப்பம் இருக்கிறது." லிங்கனுக்கு முன் சொற்பொழிவாற்றிய எட்வர்டு எவரெட், அந்த நிகழ்ச்சியைப் பற்றி 1864 இல் எழுதிய நூலில் லிங்கனின் பேச்சின் ஒரு படியையும் சேர்த்தார்.
நிகழ்ச்சி நிரலும் எவரெட்டின் "கெட்டிசுபெர்க்கு சொற்பொழிவும்"
கல்லறைத்தோட்டப் படையல் விழாக்குழுவின் நிகழ்ச்சி நிரல் பின்வருமாறு: இசை, பர்க்ஃபெல்டு இசைக்குழு ("Homage d'uns Heros" by Adolph Birgfeld) இறைவணக்கம், ரெவரெண்டு தாமசு ஸ்டாக்டன், இறையியல் முனைவர்
இசை, அமெரிக்க மெரைன் பாண்டு வாத்தியக் குழு ("Old Hundred"), directed by Francis Scala
சொற்பொழிவு மாண். எட்வர்டு எவரெட் ("கெட்டிசுபெர்க்கு போர்க்களச் சண்டைகள்")
இசை, இறைவாழ்த்து ("நேர்த்திக்கடன் மந்திரம் "Consecration Chant") இயற்றியவர்: பி. பி. பிரெஞ்ச், இசையமைப்பு: வில்லியம் ஹோர்னர், பாடல்: பால்டிமோர் கிளீ குழு
வழங்கல் உரை, அமெரிக்கக் குடியரசுத் தலைவர்
இரங்கற்பா ("Oh! It is Great for Our Country to Die", இயற்றியவர் ஜேம்ஸ் பெர்சிவல், இசை ஆல்பிரெட் டிலானி, பாடியவர்கள் தேர்ந்தெடுக்கப் பட்ட கொயர் இசைக்குழு வாழ்த்துரை ரெவரெண்டு ஹென்றி பாகர், இறையியல் முனைவர்
கெட்டிசுபெர்க்கில் லிங்கன் ஆற்றிய உரையை ஆங்கிலப் பொதுக்கூட்டப் பேருரைகளின் சிறப்பு வாய்ந்த ஒன்றாக இன்று எல்லோரும் கொண்டாடினாலும் நிகழ்ச்சியில் இரண்டு மணி நேரம் சொற்பொழிவாற்ற அழைக்கப்பட்டவர் மாண்பு மிகு எட்வர்டு எவரெட் தான். அவருடைய 13,607 சொற்கள் கொண்ட சொற்பொழிவு புத்தக வடிவில் கிடைத்தாலும் அதைப் படிப்பவர்கள் வெகு சிலரே.
அந்தக் காலத்தில் கல்லறைத்தோட்டத்துப் படையல் நிகழ்ச்சிகளில் அவ்வளவு பெரிய சொற்பொழிவுகள் வழக்கமாக இருந்தன. அப்படிப்பட்ட சொற்பொழிவுகள் பெரும்பாலும் ஒன்றியத்தின் குறிக்கோள்களையும் கல்லறைத்தோட்டத்தையும் பிணைத்துப் பேசின.
லிங்கன் உரையின் கருத்தூற்றுகள்
கெட்டிசுபெர்க்கில் லிங்கன் என்ற நூலில் கேரி வில்ஸ் லிங்கனின் பேச்சுக்கும் பண்டைய கிரேக்க மரபினரான பெரிக்ளிசின் பெலோபொன்னீசியன் போரின் இரங்கற் பேருரைகளுக்கும் பல ஒற்றுமைகளைச் சுட்டிக்காட்டுகிறார். பெரிக்ளிசின் பேச்சும் லிங்கனின் பேச்சைப் போலவே:
ஆனால், ஆதாம் காப்நிக் நியூயார்க்கர் இதழில் இதை மறுக்கிறார். லிங்கனுக்கு முன் பேசிய எவரெட்டின் சொற்பொழிவு நேரடியாகவே ஐரோப்பிய மரபிலக்கியத்தைச் சுட்டிப் பேசியது போல் லிங்கனின் பேச்சு மரபிலக்கியத்தைத் தொடவேயில்லை என்கிறார். லிங்கனின் மற்றப் பேச்சுகளிலும் ஐரோப்பிய மரபிலக்கியத் தொடர்புகளைக் காண்பது அரிது. ஆனால், லிங்கனின் பேச்சுகள் விவிலியத்தில் தோய்ந்திருக்கும். ஜேம்ஸ் மன்னரின் விவிலியத்தின் மொழியை லிங்கன் கரைத்துக் குடித்திருந்தார். அரசமைப்புச் சட்டத்தின் நுட்பமான கருத்தையும் விவிலியத்தோடு தொடர்பு படுத்திப் பேச வல்லவர் லிங்கன்.
மக்களாட்சி பற்றி லிங்கன் சொன்ன "மக்களுக்கான, மக்களால் தேர்ந்தெடுக்கப்பட்ட, மக்களின் அரசு" என்ற கருத்தின் மூலத்தைப் பற்றிப் பல ஆய்வாளர்களர் எண்ணற்ற கருதுகோள்களை முன் வைத்திருக்கிறார்கள். ஆனால், எவ்வளவு தேடிப்பார்த்தாலும் இந்தக் கருத்து விவிலியத்தின் 1384 ஆங்கில மொழிபெயர்ப்பில் இல்லை என்பது உறுதி.
ஆனால், அடிமை முறையை அழித்தொழிக்கப் போராடிய மாசச்சூசெட்ஸ் கிறித்தவப் போதகர் தியடோர் பார்க்கரின் எழுத்துகளில் இதே கருத்து இருந்திருக்கிறது.
வெளி இணைப்புகள்
பகுப்பு:ஐக்கிய அமெரிக்க அரசியல் பகுப்பு:ஐக்கிய அமெரிக்க வரலாறு பகுப்பு:கெட்டிசுபெர்க்கு பகுப்பு:1863
கிருஷ்ணமூர்த்தி முனியாண்டி
கிருஷ்ணமூர்த்தி முனியாண்டி (Krishnamurthi Muniandy, பிறப்பு: சூலை 24 1980), மலேசியா அணியின் துடுப்பாட்டக்காரர். இவர் இரண்டு முதல்தர துடுப்பாட்டப் போட்டிகளிலும், ஐந்து ஐ.சீ.சீ துடுப்பாட்டப் போட்டிகளிலும் கலந்து கொண்டுள்ளார். இவர் 2003/04-2004/05 பருவ ஆண்டில் முதல்தர துடுப்பாட்டப் போட்டிகளில் மலேசியா துடுப்பாட்ட அணியின் உறுப்பினராக பங்குகொண்டார்.
வெளி இணைப்பு
பகுப்பு:மலேசியத் துடுப்பாட்டக்காரர்கள் பகுப்பு:1980 பிறப்புகள் பகுப்பு:வாழும் நபர்கள்
தொக்லாய் தேயிலை ஆராய்ச்சி நிறுவனம்
தொக்லாய் தேயிலை ஆராய்ச்சி நிறுவனம் (Tocklai Tea Research Institute) என்பது தேயிலை மற்றும் அதன் விவசாய நடைமுறைகளை மேம்படுத்துவதற்கான இந்தியாவின் பழமையான தேயிலை ஆராய்ச்சி நிறுவனம் ஆகும். ஒரு நல்ல தேநீரின் அறிவியல் மற்றும் செயல்முறைகளை ஆராய, உலகின் மிகப் பெரிய மற்றும் பழமையான தேயிலை ஆராய்ச்சி மையமாக இது 1911 இல் நிறுவப்பட்டது. இங்குள்ள ஆய்வகங்களில் தேயிலைத் தாவர நோய்களைத் தடுக்கவும் வளர்ச்சியை ஊக்குவிக்கும் நுண்ணுயிரிகள் குறித்தும் ஆய்வுகள் மேற்கொள்ளப்படுகின்றன. இங்கு ஒரு தேயிலை அருங்காட்சியகமும் மாதிரி தேயிலை தொழிற்சாலையும் நிறுவப்பட்டுள்ளன. தேயிலை இலைகளிலிருந்து தேநீர் தயாரிக்கும் செயல் முறை காட்சிப்படுத்தப்பட்டுள்ளது.
இந்நிறுவனம் ஜோர்ஹாட்டின் தென்கிழக்கு விளிம்பில் தொக்லாயில் அமைந்துள்ளது. இங்கு 1930ஆம் ஆண்டைய காலனித்துவ வீட்டில் பழங்கால குளிரூட்டப்பட்ட அறைகளுடன் கூடிய விருந்தினர் மாளிகையும் உள்ளது.
வெளி இணைப்புகள்
பகுப்பு:ஆய்வு நிறுவனங்கள் பகுப்பு:தேயிலை
தோட்டக்கலை சிகிச்சை
தோட்டக்கலை சிகிச்சை (Horticultural therapy) அல்லது சமூக மற்றும் சிகிச்சைத் தோட்டக்கலை (social and therapeutic horticulture, STH) என்பது ஒரு நபரின் தோட்டக்கலை மற்றும் தாவர அடிப்படையிலான செயல்பாடுகளில் அவரின் ஈடுபாடு, பயிற்சி பெற்ற சிகிச்சை அளிப்பவரால் எளிமைப்படுத்தப்பட்டு அவர் தன் குறிப்பிட்ட சிகிச்சை அளிக்கும் இலக்குகளை அடைதல் என்று அமெரிக்க தோட்டக்கலை சிகிச்சை சங்கம் வரையறுக்கிறது. தாவரங்களின் அழகுணர்ச்சி காட்சியானது மன அமைதியின் உணர்வுகளை வெளிப்படுத்துகிறது. இது வாழ்வின் அர்த்தமுள்ள பாராட்டுக்கு நேர்மறை உணர்ச்சிகளை உருவாக்குகிறது.
தாவரங்களின் நேரடித் தொடர்பு வாழ்க்கைத் தரத்தை ஒட்டுமொத்தமாக அதிகரிக்கச் செய்து மன அழுத்தத்தைக் குறைக்க தனிப்பட்ட கவனம் செலுத்துகிறது. நிறுவப்பட்ட சிகிச்சைச் திட்டத்தின் அடிப்படையில் நடைபெறும் சூழலில் தோட்ட சிகிச்சை செயல்திறன் மிக்க திட்டம் என்று அமெரிக்க தோட்டக்கலை சிகிச்சை சங்கம் நம்புகிறது. தோட்டக்கலை சிகிச்சையாளர்கள் சிறப்பாக கல்வி மற்றும் பயிற்சி அளிக்கப்பட்ட உறுப்பினர்கள், மறுவாழ்வு அணிகள் (மருத்துவர்கள், மனநல மருத்துவர்கள், உளவியலாளர்கள், தொழில் சார்ந்த சிகிச்சையாளர்கள் மற்றும் பிறருடன்) தோட்டத்தொழிலின் எல்லாக் கட்டங்களிலும் வாடிக்கையாளர்களை ஈடுபடுத்துதன் மூலம், தயாரிப்பை விற்பனை செய்வதில் இருந்து அவர்களின் வாழ்வின் முன்னேற்றத்தை கொண்டு வருகிறது.
அறிக்கை ஆவணம்
அமெரிக்க தோட்டக்கலை சிகிச்சை சங்கம் தோட்டக்கலை சிகிச்சை முறையைப் பயிலும் ஆர்வமுள்ளவர்களுக்கு வாய்ப்பு அளிக்கிறது. சில கல்லூரிகளும் பல்கலைக்கழகங்களும் தோட்டக்கலை சிகிச்சையில் கல்வித்திட்டங்களைக் கொண்டுள்ளன. அவை அமெரிக்க தோட்டக்கலை சிகிச்சை சங்கம் மூலம் அங்கீகரிக்கப்படுகிறது.
வெளி இணைப்புகள்
பகுப்பு:தோட்டக்கலை பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
திருக்கருகாவூர் முல்லைவனநாதர் கோயில்
திருக்கருக்காவூர் - திருக்கடாவூர் வெள்ளடயீஸ்வரர் கோயில் சம்பந்தர், அப்பர், சுந்தரர் பாடல் பெற்ற சோழ நாட்டு காவிரி தென்கரை தலம் சிவன் கோவிலாகும். இது தஞ்சாவூர் மாவட்டத்தில்  பாபநாசம் வட்டத்தில் காவிரி வெட்டாற்று கரையில் அமைந்துள்ள சிவன் கோவில் ஆகும். பசியோடிருந்த சுந்தரருக்கு இறைவன் கட்டமுதும் நீரும் தந்து பசிபோக்கிய தலமென்பது தொன்நம்பிக்கை (ஐதிகம்). தேவாரப் பாடல் பெற்ற தலங்களில் தேவாரப்பாடல் பெற்ற சோழ நாடு காவிரி தென்கரைத் தலங்களில் அமைந்துள்ள 18-ஆவது சிவத்தலமாகும்.
தல வரலாறு
ஊர்த்தவ மகரிஷியின் சாபத்தால் நித்துவரின் மனைவி வேதிகைக்கு ஏற்பட்ட கருச்சிதைவை இறைவன் மருத்துவம் பார்த்து அவள் கருவைக் காத்ததால் - கருகாவூர் என்று பெயர் பெற்றது.
திருக்களாவூர் என மக்களால் பொதுவாக அழைக்கப்பெறும் இத்தலம் மாதவி வனம், முல்லைவனம், திருக்கருகாவூர், கர்ப்பபுரி என்று பல பெயர்களால் நூல்களில் குறிப்பிடப்படுகிறது. மாதவி (முல்லைக்கொடி)யை தலவிருட்சமாகக் கொண்டுள்ளதால் மாதவி வனம் (முல்லை வனம்) என்றும், கரு+கா+ஊர். கரு-தாயின் வயிற்றில் உள்ள (குழந்தைக்) கரு, கா-காத்த (காக்கின்ற), ஊர்-ஊர், கருகாவூர் எனப் பெயர் பெற்றது.
பஞ்சஆரண்யம்
காவிரியின் தென்கரையிலுள்ள பஞ்ச ஆரண்யங்கள் 5|ஐந்து அவை:-
என்பனவாம். இத்தலம் ஐந்தில் ஒன்றான முல்லைவனமாகும்.
அமைவிடம்
கும்பகோணம் - ஆவூர் - மிலட்டூர் வழியாகத் தஞ்சாவூர் செல்லும் சாலையில் உள்ளது இத்தலம். இத்தலத்திற்கு தஞ்சாவூர் பழைய பேருந்து நிலையத்திலிருந்தும், கும்பகோணத்திலிருந்தும் நகரப் பேருந்துகள் உள்ளன.
திருத்தலப் பாடல்கள்
இத்தலம் பற்றிய தேவாரப் பதிகங்கள் சிலவற்றைக் கீழே காணலாம்:
திருஞானசம்பந்தர் பாடிய பதிகம்
மத்த யானைமறு கவ்வுரி வாங்கியக்
கத்தை போர்த்தகட வுள்கரு காவூரெம்
அத்தர் வண்ணம்மழ லும்மழல் வண்ணமே.
போர்த்த மெய்யினர் போதுழல் வார்கள்சொல்
தீர்த்த மென்றுதெளி வீர்தெளி யேன்மின்
கார்த்தண் முல்லைகம ழுங்கரு காவூரெம்
ஆத்தர் வண்ணம்மழ லும்மழல் வண்ணமே..
திருநாவுக்கரசர் பாடிய பதிகம்
குருகாம் வயிரமாங் கூறு நாளாங் கொள்ளுங் கிழமையாங் கோளே தானாம்
பருகா அமுதமாம் பாலின் நெய்யாம் பழத்தின் இரதமாம் பாட்டிற் பண்ணாம்
ஒருகா லுமையாளோர் பாக னுமாம் உள்நின்ற நாவிற் குரையா டியாங்
கருவா யுலகுக்கு முன்னே தோன்றுங் கண்ணாங் கருகாவூ ரெந்தை தானே..
பூத்தானாம் பூவின் நிறத்தா னுமாம் பூக்குளால் வாசமாய் மன்னி நின்ற
கோத்தானாங் கோல்வளையாள் கூற னாகுங் கொண்ட சமயத்தார் தேவ னாகி
ஏத்தாதார்க் கென்று மிடரே துன்பம் ஈவானா மென்னெஞ்சத் துள்ளே நின்று
காத்தானாங் காலன் அடையா வண்ணங் கண்ணாங் கருகாவூ ரெந்தை தானே..
குடமுழுக்கு
இக்கோயிலின் குடமுழுக்கு மன்மத வருடம் தை மாதம் 15ஆம் நாள், 29 ஜனவரி 2016 அன்று நடைபெற்றது.
வெளி இணைப்புக்கள்
பகுப்பு:தேவாரம் பாடல் பெற்ற சிவன் கோயில்கள் பகுப்பு:காவேரி தென்கரை சிவன் கோயில்கள் பகுப்பு:தஞ்சாவூர் மாவட்டத்திலுள்ள சிவன் கோயில்கள்
வெள்ளி பாசுப்பேட்டு
வெள்ளி பாசுப்பேட்டு (Silver phosphate) என்பது Ag3PO4. என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மம் ஆகும். இதை வெள்ளி ஆர்த்தோபாசுப்பேட்டு, சில்வர் பாசுப்பேட்டு, சில்வர் ஆர்த்தோபாசுப்பேட்டு என்ற பெயர்களாலும் அழைப்பர். வெள்ளியும் பாசுப்பேட்டு அயனியும் சேர்ந்து உருவாகும் இச்சேர்மம் மஞ்சள் நிறம் கொண்டதாகவும், ஒளி உணரியாகவும் உள்ளது, இது நீரில் கரையாது.
பண்புகள்
இந்தச் சேர்மம் நைட்ரிக் அமிலம் அல்லது அம்மோனியாவில் கரைகிறது. வெள்ளி பாசுபேட்டின் அம்மோனியா கரைசலிலிருந்து அம்மோனியாவை படிப்படியாக இழக்கச் செய்வதன் மூலம் பெரிய படிகங்களாக இது உருவாகிறது. பாசுப்பேட்டு அயனிகளின் அளவறி பகுப்பாய்வில் இவ்வினை பயன்படுத்தப்படுகிறது. தயாரிப்பு முறைகளுக்கு ஏற்ப வெள்ளி பாசுபேட்டின் பல்வேறு படிக வடிவங்களை அதே அணிக்கோவை கட்டமைப்புடன் உருவாக்க முடியும்.
பயன்கள்
பகுப்பாய்வு வேதியியலில் முக்கியத்துவம் மிக்கதாக இருப்பதுடன், வெள்ளி பாசுபேட்டின் இந்த வீழ்படிவு வினை, வெள்ளியாக ஒடுக்கப்பட்ட பின்னர் உயிரியல் பொருட்களின் வெள்ளி நிறமிடுதலில் பாசுப்பேட்டு உருப்பெருக்கும் முகவராகப் பயன்படுத்தப்படுகிறது.
தொடக்கக்கால புகைப்படத் தொழிலில் ஒளி உணரும் முகவராக வெள்ளி பாசுப்பேட்டு பயன்பட்டது. தண்ணீரை கட்புல ஒளிவேதியியல் சிதைவுக்கு உட்படுத்தும் செயல்முறையில் வெள்ளி பாசுபேட்டு ஓர் ஒளி வினையூக்கியாக உயர் குவாண்டம் விளைச்சளைக் (90%) கொடுப்பதாக 2010 ஆம் ஆண்டு அறியப்பட்டது. இதே முறையில் செயலூக்கப்பட்ட ஆக்சிசன் உற்பத்தி செய்யவும் வெள்ளி பாசுப்பேட்டு பயன்படுவதாக அறிவிக்கப்பட்டது. வெள்ளி அயனி பாக்டீரியா எதிர்ப்பொருளை பொருட்களுக்குள் சேர்த்துக்கொள்ளக்கூடிய சாத்தியமான ஒரு பொருளாகவும் வெள்ளி பாசுப்பேட்டு திறன் மிக்க சேர்மமாகும்.
பிற வெள்ளி பாசுப்பேட்டுகள்
வெள்ளி(I) மற்றும் பைரோபாசுப்பேட்டு அயனி இரண்டையும் வினைபுரியச் செய்து வெள்ளி பைரோபாசுப்பேட்டை (சிஏஎசு எண். 13465-97-9) வெண்மை நிற விழ்படிவாகத் தயாரிக்கிறார்கள். வெள்ளி ஆர்த்தோபாசுப்பேட்டைப் போல இதுவும் ஓர் ஒளி உணரியாகும். ஒளியில் வெளிப்பட நேர்ந்தால் வெள்ளி ஆர்த்தோபாசுப்பேட்டு சிவப்பு நிறமாக மாறுகிறது. இதனுடைய அடர்த்தி 5.306கிராம்/செ.மீ3 மற்றும் இதன் உருகுநிலை 585 °செல்சியசு ஆகும். 110 °செல்சியசு வெப்பநிலையில் சிதைவடையக்கூடிய ஒரு நீரேற்றும் அறியப்படுகிறது.
AgPO3 என்ற மூலக்கூற்று வாய்ப்பாட்டைக் கொண்ட வெண்மை நிறத் திண்மமான வெள்ளி மெட்டாபாசுப்பேட்டு (சிஏஎசு எண். 13465-96-8) சேர்மம் ஒன்றும் அறியப்படுகிறது. இதன் அடர்த்தி 6.370 கிராம்/செ.மீ3 மற்றும் உருகுநிலை 482 °செல்சியசு ஆகும். 240 °செல்சியசு வெப்பநிலையில் சிதைவடையக்கூடிய ஒரு நீரேற்றும் அறியப்படுகிறது.
மேற்கோள்கள்
பகுப்பு:வெள்ளி சேர்மங்கள் பகுப்பு:பாசுபேட்டுகள்
இனம் ரெட்டியபட்டி ஊராட்சி
இனம் ரெட்டியபட்டி ஊராட்சி (Inam reddiapatti Gram Panchayat), தமிழ்நாட்டின் விருதுநகர் மாவட்டத்தில் உள்ள வெம்பக்கோட்டை வட்டாரத்தில் அமைந்துள்ளது. இந்த ஊராட்சி, சாத்தூர் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3005 ஆகும். இவர்களில் பெண்கள் 1556 பேரும் ஆண்கள் 1449 பேரும் உள்ளனர்.
தகவல்கள் ‌‌‍‌ரெட்டியபட்டி ஊராட்சி மன்ற தலைவர் மகேந்திரன். ஒன்றிய கவுன்சிலர் கனகராஜ்
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம் பகுப்பு:தலைப்பு மாற்றப்பட வேண்டிய பக்கங்கள்-தமிழக ஊராட்சிகள்
பெக்மன் வெப்பநிலைமானி
பெக்மன் வெப்பநிலைமானி (Beckmann thermometer) என்பது மிகக் குறைந்த  வெப்பநிலை வேறுபாடுகளை அளவிட பயன்படுத்தப்படும் சாதனம் ஆகும். ஆனால் இச்சாதனம் கரைசல் அல்லது கரைப்பானின் உறைநிலை வெப்பநிலையின் தனிமதிப்பை நிர்ணயிக்கப் பயன்படாது. 1853 முதல் 1923 ஆம் ஆண்டு காலத்தைச் சார்ந்த செருமன் வேதியியல் அறிஞர் எர்னச்டு ஓட்டோ பெக்மன், தொகைசார் பண்புகளை அளவீடு செய்ய 1905 ஆம் ஆண்டு இதைக் கண்டுபிடித்தார். இன்று மின்னணு வெப்பநிலைமானிகள் இக்கருவியின் பயன்பாட்டை பின்னுக்குத் தள்ளிவிட்டன.
அமைப்பு
பெக்மன் வெப்பநிலைமானி பொதுவாக 40 முதல் 50 சென்டிமீட்டர் நீளம் கொண்டதாக இருக்கும். இதில் 5 பாகை செல்சியசு வரை வெப்பநிலை நிலை அளவுகள் குறிக்கப்பட்டுள்ளன. ஒவ்வொரு பாகையும் நூறு சம அளவுகளாகப் பிரிக்கப்பட்டிருக்கும். ஒரு பெருக்கியின் உதவியோடு இக்கருவியில் 0.001 பாகை செல்சியசு அளவிளான வெப்பநிலை வேறுபாடுகளைக்கூட அளவிடமுடியும்.
பெக்மன் வெப்பநிலைமானியின் அடிப்பகுதியில் பெரிய வெப்பநிலைமானி குடுவை உள்ளது. அதன் மேல்பகுதியில் ஒரு பாதரச சேகரிப்பான் நுண்ணிய குழாயின் மூலம் இணைக்கப்பட்டுள்ளது. ( படத்தில் R ). நுண்ணிய குழாய் சிறிய துளையைக் கொண்டிருப்பதால் சிறிய வெப்பநிலை வேறுபாட்டைக்கூட இவ்வெப்ப நிலைமானியின் உதவியால் கண்டறியமுடியும். அதிக வெப்பநிலையில் இக்கருவியைப் பயன்படுத்தினால் குடுவையில் உள்ள பாதரசம் மேலேயுள்ள சேகரிப்பானுக்கு சென்றுவிடும். குறைவான வெப்பநிலையில் பயன்படுத்தும்போது சேகரிப்பானில் உள்ள பாதரசம் குடுவைக்கு வந்துவிடும். இதனால் வெப்பநிலை வேறுபாடு உயர்ந்த அளவாக இருந்தாலும் குறைந்த அளவாக இருந்தாலும் இக்கருவியைப் பயன்படுத்தி அளவிடமுடியும்.
இக்கருவியின் மூலம் நிலையான அளவுக்கு வெப்பநிலை வேறுபாடுகளை அளவுகோளில் குறியிட்டு அளக்க முடியும். வெப்ப நிலைமானியை அமைக்கும்போது தேவையான அளவுக்கு பாதரசம் குடுவையில் எடுத்துக் கொள்ளப்படுகிறது. தேவையான வெப்பநிலை அளவுகள் குடுவையின் தண்டில் குறிக்கப்படுகின்றன. முதலில் கருவியை தலைகீழாக கவிழ்த்து இலேசாக தட்டுவதன் மூலம் சேகரிப்பானில் உள்ள பாதரசம் கருவியின் கீழேயுள்ள குடுவைக்கு வருமாறு செய்கிறார்கள். பின்னர் குடுவையிலுள்ள பாதரசம் சேகரிப்பானில் உள்ள பாதரசத்துடன் இனையும் வரை குடுவை சூடாக்கப்படுகிறது. பின்னர் அளவிடப்பட வேண்டிய வெப்பநிலை அளவுக்கு அதிகமாக ஒன்று அல்லது இரண்டு பாகை வெப்பநிலை அளவுக்கு உயர்வாக சென்றதும் கருவி குளிரூட்டப்படுகிறது.
கருவியின் மேல்பகுதியை விரலால் இலேசாகத் தட்டினால் வெப்பநிலை உயர்வால் மேலேறிய பாதரசம் கீழேயிறங்கி குடுவைக்கு வருகிறது. இப்பொழுது குடுவை தேவையான வெப்பநிலை வேறுபாடுகளை அளந்திட பயன்படுத்தத் தயாரான நிலையில் உள்ளதாகக் கருதலாம்.
இவற்றையும் காண்க
வெப்பநிலைமானி
உசாத்துணை
பகுப்பு:வெப்பமானிகள்
ரோகிணி பி டீ பீ - 36 (நெல்)
ரோகிணி பி டி பி - 36 (Rohini (PTB-36) என்பது; 1973 ஆம் ஆண்டு அறிமுகப்படுத்தப்பட்ட, குறுகியகால நெல் வகையாகும். 75 - 110 நாட்களில் அறுவடைக்கு வரக்கூடிய இந்த நெல் இரகம், பி டி பி - 10 ( PTB-10) என்ற நெல் இரகத்தையும், ஐ ஆர் 8 ( IR-8) எனும் நெல் இரகத்தையும் இணைத்து உருவாக்கப்பட்ட நெல் வகையாகும். ஒரு எக்டேருக்கு சுமார் 2000 கிலோ (20 Q/ha) விளைச்சல் தரவல்ல இதன் அரிசி, வெள்ளை நிறத்தில் நீண்டு தடித்துக் காணப்படுகிறது. மேலும் இவ்வகை நெற்பயிர் கேரள மாநிலத்தில் அதிகளவில் பயிரிடப்படுகின்றது.
சான்றுகள்
பகுப்பு:நெல் வகைகள் பகுப்பு:இந்தியாவில் வேளாண்மை
குல்காம் மாவட்டம்
குல்காம் மாவட்டம் (Kulgam District), இந்தியாவின் ஜம்மு காஷ்மீர் மாநிலத்தின்  அமைந்த இருபத்தி இரண்டு  மாவட்டங்களில் ஒன்றாகும். 410 சதுர கிலோ மீட்டர் பரப்பளவு கொண்ட இம்மாவட்டம், இமயமலையின் பீர்பாஞ்சால் மலைத்தொடரில் அமைந்துள்ளது.
மாவட்ட எல்லைகள்
குல்காம் மாவட்டம் வடக்கில் சோபியான் மாவட்டம், வடகிழக்கில் புல்வாமா மாவட்டம், கிழக்கில் அனந்தநாக் மாவட்டம், தென்கிழக்கில் இராம்பன் மாவட்டம், தெற்கில் ரியாசி மாவட்டம்,  மேற்கில் பூஞ்ச் மாவட்டம், வடமேற்கில் பட்காம் மாவட்டம் எல்லைகளாக கொண்டுள்ளது.
நிர்வாகம்
குல்காம் மாவட்டம் குல்காம், டி எச் போரா, தேவ்சர், ஃப்ரிசல், பாஹ்லூ, யாரிபோரா மற்றும் க்வாய்மோ என எழு வருவாய் வட்டங்களையும், குய்மொ, பாஹ்லூ, டி எச் போரா, தேவ்சார், குல்காம், ஃப்ரிசல் மற்றும் பெஹிபாக் என 7 ஊராட்சி ஒன்றியங்களை கொண்டுள்ளது.
அரசியல்
குல்காம் மாவட்டம் நூரபாத், குல்காம், ஹோம்ஷாயில்பக் மற்றும் தேவ்சர் என நான்கு சட்ட மன்ற தொகுதிகளை கொண்டுள்ளது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி குல்காம் மாவட்ட மொத்த மக்கள் தொகை 424,483 ஆக உள்ளது. அதில் ஆண்கள் 217,620, பெண்கள் 206,863 ஆக உள்ளனர். பாலின விகிதம் ஆயிரம் ஆண்களுக்கு பெண்கள் 951 வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டருக்கு 1,035 பேர் வீதம் உள்ளது. சராசரி படிப்பறிவு 59.23% ஆகவும், ஆண்களின் படிப்பறிவு 69.59% ஆகவும், பெண்களின் படிப்பறிவு 48.49% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 71,501 ஆக உள்ளது. .
சமயம்
இம்மாவட்டத்தில் இசுலாமியர்கள் 98.49 %, இந்துக்கள் 1.01 %, சீக்கியர்கள் 0.24 % உள்ளனர்.
தொழில்
நெற் பயிர், ஆப்பிள் தோட்டம் மற்றும் ஆடு மேய்த்தலுமே இம்மாவட்டத்தின் முக்கியத் தொழிலாக உள்ளது. நெற்பயிர் மற்றும் ஆப்பிள் அதிகமாக பயிரிடப்படுகிறது.
மேற்கோள்கள்
பகுப்பு:ஜம்மு காஷ்மீரின் மாவட்டங்கள்
கனியகுறிச்சி
கனியகுறிச்சி இந்தியாவில், தமிழ்நாடு, தஞ்சாவூர் மாவட்டத்தில் உள்ள பட்டுக்கோட்டை தாலுக்கா வில் உள்ள கிராமம் ஆகும்.
விளக்கப்படங்கள்
2001 மக்கள்தொகை கணக்கெடுப்பின்படி, மொத்த மக்கள்தொகை 1060 ஆகும். இதில் 560 ஆண்களும் 526 பெண்களும் உள்ளனர். பாலின விகிதம் 985. கல்வியறிவு விகிதம் 82.35 ஆகும்
குறிப்புகள்
பகுப்பு:தஞ்சாவூர் மாவட்டத்திலுள்ள கிராமங்கள்
ஜூலியன் அசாஞ்சு
ஜூலியன் பவுல் அசாஞ்சு (Julian Paul Assange, பிறப்பு: 1971) என்பவர் ஆத்திரேலிய ஊடகவியலாளரும், வெளியீட்டாளரும் ஆவார். விக்கிலீக்ஸ் இணையத்தளத்தை நிறுவி, அதன் முதன்மை ஆசிரியராகவும் பேச்சாளராகவும் உள்ளார். விக்கிலீக்சைத் தொடங்குவதற்கு முன்னர் இவர் இயற்பியல், கணிதவியல் மாணவராகவும் கணினி நிரலாளராகவும் இருந்தார்.
அசாஞ்சு 2006 ஆம் ஆண்டில் விக்கிலீக்ஸ் இணையத்தளத்தைத் தொடங்கினார். இவர், ஐக்கிய அமெரிக்காவின் ஆப்கானித்தான், ஈராக் போர்கள் குறித்த பெரும் எண்ணிக்கையிலானா இரகசிய ஆவணங்களைத் தனது இணையத்தளத்தில் கசிய விட்டதை அடுத்து, உலக அளவில் பெரும் கவனிப்புக்குள்ளானார். இவர், பல நாட்டு அரசுகளின் கண்டனத்துக்குள்ளாகியிருந்த அதே வேளையில், உலக அளவில் மனித உரிமை ஆர்வலரிடையே பிரபலம் பெற்றார். பல ஊடக விருதுகளைப் பெற்றுள்ளார்.
அசாஞ்சு பல நாடுகளில் வசித்து வந்துள்ளார். தாம் எப்போதும் பயணித்தபடியே உள்ளதாக அவர் செய்தியாளர்களிடம் தெரிவித்துள்ளார். நவம்பர் 2010 இல் சுவீடன் நீதிமன்றம், இவர் மீது பாலியல் குற்றச்சாட்டுகள் சுமத்திப் பன்னாட்டுப் பிடியாணையை பிறப்பித்தது. ஆனால், இக்குற்றச்சாட்டுகளை மறுத்த அசாஞ்சு, இது விக்கிக்கசிவுகளினால் பாதிக்கப்பட்டோரால் புனையப்பட்ட வழக்கு என்று கூறினார். இருப்பினும் 2010 டிசம்பர் 7ஆம் திகதி இவர் இலண்டனில் போலீசாரிடம் சரணடைந்தபோது கைது செய்யப்பட்டார். டிசம்பர் 14 ,2010 அன்று இவர் பிணையில் விடுவிக்கப்பட்டபோதிலும் இரண்டு நாள் கழித்தே டிசம்பர் 16 அன்று சிறையில் இருந்து விடுவிக்கப்பட்டார்.
2012 ஆகத்து மாதத்தில் எக்குவடோர் அரசு புகலிட உரிமையை வழங்கியது. அதன் பின்னர் இவர் இலண்டனில் உள்ள எக்குவடோர் தூதரகத்தில் தங்கியிருந்தார். இவருக்கு 2017 டிசம்பர் 12 முதல் எக்குவடோரின் குடியுரிமை வழங்கப்பட்டது.
ஐக்கிய இராச்சியத்துக்கான எக்குவடோர் தூதர் காவல்துறையினரை தூதரகத்தினுள் அழைத்ததை அடுத்து, 2019 ஏப்ரல் 11 அன்று அசாஞ்சு பிரித்தானியக் காவல்துறையினரால் எக்குவடோர் தூதரகத்தில் வைத்துக் கைது செய்யப்பட்டார். அசாஞ்சு இத்தூதரகத்தில் மொத்தம் 2,487 நாட்கள் வாழ்ந்திருந்தார்.
வெளி இணைப்புகள்
பகுப்பு:1971 பிறப்புகள் பகுப்பு:ஆஸ்திரேலிய ஊடகவியலாளர்கள் பகுப்பு:விக்கிலீக்ஸ் பகுப்பு:வாழும் நபர்கள்
பூனம் யாதவ்
பூனம் யாதவ் (9 ஜூலை 1995) இந்திய பாரம் தூக்குதல் விளையாட்டு வீரர் ஆவார். இவர் 2014ஆம் ஆண்டு பொதுநலவாய பாரம் தூக்குதல் விளையாட்டுக்களில் 63 கிலோ பெண்கள் எடைப் பிரிவில் வெண்கலப் பதக்கம் வென்றார். இப்போட்டியில் நைஜீரியாவின் ஒலவடோயின் அடேசன்மியால் தங்கப்பதக்கம் வென்றார். ஆனால்ஆஸ்திரேலியாவின் கோல்ட் கோஸ்டில் நடைபெற்ற 2018ஆம் ஆண்டிற்கான பொதுநலவாய பாரம் தூக்குதல் விளையாட்டுப் போட்டியில் தங்கப் பதக்கம் வென்றார்.
ஆரம்ப கால வாழ்க்கை
சிறு விவசாயியின் மகளான பூனம் உத்தரப்பிரதேசம் பெனாரஸ் கிராமத்தில் தனது பெற்றோருக்கு உதவியாக வளர்ந்தார். சர்வதேச பளுதூக்குபவராக மாறுவதற்கான மூன்று வருட காலத் தீவிர பயிற்சிக்குப் பிறகு, 2014 காமன்வெல்த் போட்டிகளில் இந்தியாவைப் பிரதிநிதித்துவப்படுத்தும் வாய்ப்பைப் பெற்றபோது, இப்போட்டியில் கலந்துகொள்ள ஆகும் செலவிற்காக போதிய நிதி இல்லாமல் இவரது குடும்ப வாழ்வாதாரமாக வளர்த்த குடும்ப எருமை மாட்டை விற்றனர். இவரது பக்தி மற்றும் விடா முயற்சியின் காரணமாக வெற்றியின் உச்சத்தை எட்டினார். இவர் தனது பட்டப்படிப்பினை வாரணாசி இந்துப் பல்கலைக்கழகத்தினைச் சார்ந்த காசி வித்யா பீடத்தில் கற்றார்.
தொழில்
பெண்கள் 69 கிலோ எடைப் பிரிவில் 2018 பொதுநலவாயப விளையாட்டுப் போட்டிகளில் மொத்தம் 222 கிலோ: ஸ்னாட்சில் 100 கிலோ மற்றும் கிளீன் அண்ட் ஜெர்க்கில் 122 கிலோ தூக்கித் தங்கப்பதக்கம் வென்றார். இவர் 2014 காமன்வெல்த் போட்டியில் 202 கிலோ எடையினை; 88 கிலோ எடை தூக்குதல் மற்றும் 114 கிளீன் அண்ட் செர்க்கில் தூக்கி  வெண்கலப் பதக்கம் வென்றிருந்தார்.
வெளி இணைப்புகள்
பகுப்பு:1994 பிறப்புகள் பகுப்பு:இந்தியப் பெண் பாரம் தூக்கல் வீரர்கள் பகுப்பு:வாழும் நபர்கள்
மார்ட்டின் லூதர் கிங்
மார்டின் லூதர் கிங், இளையவர் (Martin Luther King, Jr.; ஜனவரி 15, 1929 - ஏப்ரல் 4, 1968) ஐக்கிய அமெரிக்காவில் சமூக உரிமைக்காக போராடிய மாபெரும் ஆபிரிக்க-அமெரிக்கத் தலைவராவார். அமெரிக்க குருமார்களில் ஒருவர்; ஆர்வலர், மற்றும் ஆபிரிக்க அமெரிக்க மனித உரிமை இயக்கத்தில் தலைவராக இருந்தார். அவர் காந்தியவழியில் சிறந்த வன்முறையற்ற அறப்போராட்டத்தைப் பயன்படுத்தியவர். மார்ட்டின் லூதர் கிங் அமெரிக்க முற்போக்கு வரலாற்றில் ஒரு தேசிய சின்னமாகக் கருதப்படுகிறார். பாப்திசுதப் போதகராக இருந்த கிங் தனது இளமைக்காலத்திலேயே சமூக உரிமைவாதியாக இனங்காணப்பட்டார். 1955 இல் மாண்ட்கோமரி பேருந்து புறக்கணிப்புப் போராட்டத்திற்குத் தலைமை தாங்கினார். 1955 இல் தெற்குக் கிழக்காசியத் தலைவர்கள் மாநாடு நிகழவும் உதவினார். அம்மாநாட்டின் முதல் தலைவராகவும் ஆனார். இவ்வமைப்பு கிங் தலைமையில் ஜார்ஜியாவில் அல்பேனி எனுமிடத்தில் 1957 இல் நிறப்பாகுபாட்டிற்கு எதிராக நடத்திய போராட்டம் தோல்வியடைந்தது. 1962 இல் அலபாமாவில் நடந்த வன்முறையற்ற வழியில் இவர் நடத்திய அறப்போராட்டம் பலரது கவனத்தை ஈர்த்ததுடன் தேசிய அளவில் புகழ்பெற்றது. கிங் 1963 இல் 'வேலையும் சுதந்திரமும் வேண்டி வாஷிங்டனுக்கு பேரணி' என்ற மிகப் பெரிய பேரணிக்கு ஏற்பாடு செய்தார். பெருமளவில் மக்கள் திரண்டனர். இங்குதான் அவர் தனது புகழ்பெற்ற 'எனக்கொரு கனவு' என்ற புகழ்பெற்ற சொற்பொழிவினை ஆற்றினார். அமெரிக்க வரலாற்றில் இது ஒரு மிகப்பெரிய திருப்புமுனையை ஏற்படுத்தியது. இதன் பிறகு அமெரிக்க உளவுதுறை (FBI)இவரைக் கண்காணித்து அரசுக்கு தகவல்களை அனுப்பத் தொடங்கியது. மேலும் தற்கொலை செய்து கொள்ளுமாறு ஒரு அநாமதேய மிரட்டல் கடிதமும் விடுத்தது. அடுத்த ஆண்டு அதாவது அக்டோபர் 14, 1964 ஆம் ஆண்டில் வன்முறையற்ற வகையில் நிறவெறிக்கெதிராக பாடுபட்டதற்காக மார்ட்டின் லூதர் கிங்குக்கு அமைதிக்கான நோபல் பரிசு வழங்கப்பட்டது. இவர் 1968 ஏப்ரல் 4 ஆம் நாள் டென்னசி மாநிலத்தில் மெம்ஃபிஸ் நகரில் சுட்டுக்கொல்லப்பட்டார்.
இளமை
மார்ட்டின் லூதர் கிங் 1929, ஜனவரி 15 ஆம் நாள் அமெரிக்காவில் அட்லாண்டா நகரில் பிறந்தார். இவருடைய தந்தை மார்ட்டின் லூதர் தாயார் அல்பெர்டா ஆவார். இவருடைய சட்டப்படியான பிறப்புப் பெயர் மைக்கேல் கிங் என்பதாகும். இவருடைய தந்தையின் பெயரும் மைக்கேல் கிங் என்பதே ஆகும். ஆனால் 1934  செருமனியில் பெர்லின் நகரில் ஐந்தாம் பாப்திச உலக மாநாடுக்குச் சென்றிருந்த கிங்கின் தந்தை இருவருடைய பெயரையும்  ஜெர்மனியில் அப்போது புகழ்பெற்றிருந்த சீர்திருத்தவாதி மார்ட்டின் லூதர் என்பவருடைய பெயரை இருவருடையதாகவும் மாற்றிக் கொண்டார்.
கல்வி
தொடக்கத்தில் மார்ட்டின் லூதர் கிங் கிறித்துவம் குறித்து ஐயம் கொண்டார். தனது பதின்மூன்றாம் வயதில் அவருக்குக் கிறித்துவத்தின் கொள்கைகள் பலவற்றில் ஐயம் ஏற்பட்டது. எனவே அதனை ஏற்க மறுத்தார். பின்னர் விவிலியத்தை ஆய்ந்து அதில் கூறப்பட்டுள்ள கருத்துகளின் ஆழமான உண்மைகளிலிருந்து ஒருவரும் தப்பமுடியாது என்ற முடிவுக்கு வந்தார். அதன்பிறகு ஒரு தீவிர பாப்திச பாதிரியாரானார். அட்லாண்டாவில் புக்கர் டி. வாஷிங்டன் உயர்நிலைப்பள்ளியில் தனது தொடக்கக் கல்வியைப் பயின்றார். கல்வியில் மீத்திறன் மிக்க கிங் ஒன்பது மற்றும் 12 ஆம் வகுப்பு பயிலாமல் அடுத்த வகுப்புக்கு முன்னேற்றப்பட்டு மோர்ஹவுஸ் கல்லூரியில் சேர்த்துக்கொள்ளப்பட்டார். 1948 இல் அக்கல்லூரியில் தனது சமூகவியல் இளங்கலைப் பட்டம் பெற்று 1951 இல் பென்சில்வேனியாவில் சமயக் கல்விக்கான பட்டத்தையும் பெற்றார்.
மார்ட்டின் லூதர் கிங் கொரெட்டா ஸ்காட் கிங் என்ற பெண்ணை ஜூன் 18, 1953 இல் மணந்துகொண்டார். இவ்விணையருக்கு யோலண்டா கிங், மார்ட்டின் லூதர்கிங் III, டெக்ஸ்டெர் ஸ்காட் கிங் மற்றும் பெர்னிஸ் கிங் என்ற நான்கு குழந்தைகள் பிறந்தனர். பின்னாளில் கொரெட்டா ஸ்காட் கிங், 2004 ஆம் ஆண்டிற்கான காந்தி அமைதி பரிசு பெற்றார்.
கிங் தனது 25 ஆம் வயதில் அலபாமாவில் உள்ள ஓர் கிறித்துவ மடத்தில் பாதிரியாராகத் தனது பணியைத் தொடங்கினார். அதன் பிறகு 1955 ஜூன் 5 ஆம் தேதி பாஸ்டன் பல்கலைக் கழகத்தில் இணைந்து சமயக் கல்வியில் முனைவர் பட்டம் பெற்றார். முனைவர் பட்ட ஆய்வுக்காக கிங் சமர்ப்பித்த ஆய்வேட்டின் பகுதிகள் களவாடப்பட்டது என்று 1991 அக்டோபரில் விசாரணைக்குட்படுத்தி முடிவு செய்யப்பட்டது. ஆனால் கிங்கின் ஆய்வேடு ஒரு சிறந்த பங்களிப்பு எனக் கூறி அவருக்கு அளித்த பட்டத்தைத் திரும்பப் பெற பல்கலைக் கழகம் மறுத்துவிட்டது.
அறப்போராட்டம்
காந்தியடிகளின் அறப்போராட்ட வழியில் ஈர்க்கப்பட்ட மார்ட்டின் லூதர் கிங் அறவழியில் போராடுவதைப் பற்றி அறிந்துகொள்ள நீண்டகாலமாக  நினைத்திருந்தார். 1959-ஆம் ஆண்டு ஏப்ரல் மாதம் அமெரிக்க சேவை நண்பர்கள் குழு என்ற குழுவினருடன் இந்தியாவுக்கு வந்தார். இந்த இந்தியப் பயணம் மார்ட்டின் லூதரை மிகவும் ஆழமாகப் பாதித்தது. வன்முறையற்ற எதிர்ப்பின் மூலம் அமெரிக்கக் குடியுரிமைகளின்  நலனுக்கான தனது போராட்டத்தை அர்ப்பணிக்க வேண்டும் என்ற புரிதல் இங்கு ஏற்பட்டது. இந்தியாவில் இருந்தபோது தனது கடைசி மாலைப் பொழுதில் ஒரு வானொலி உரையின் போது '' இந்தியா வந்து நேரில் பார்த்த பிறகு முன்னெப்போதையும் விட வன்முறையற்ற எதிர்ப்பு என்பதை நான் நன்கு அறிந்துகொண்டேன். அறப்போராட்டம் என்பது ஒடுக்கப்பட்ட மக்களுக்குக் கிடைத்துள்ள ஒரு வலிமையான ஆயுதமாகும். நீதி மற்றும் கண்ணியமான போராட்டத்திற்குப் பொருள்தரக் கூடியதாகும்.'' எனக் குறிப்பிட்டுள்ளார். காந்தியின் சில தார்மீக அடிப்படையிலான இக்கொள்கைகள் மார்ட்டின் லூதர் கிங்கின் சில கொள்கைகளில் தாக்கத்தை ஏற்படுத்தின எனலாம்.,